Knjiga o Theli
Knjiga o Theli pjesma je Williama Blakea, koja je nastala 1789. i smatra se da ju je Blake počeo pisati godinu dana ranije. Blake ju je ilustrirao tehnikom duboke štampe. U uporedbi s njegovim kasnijim proročkim knjigama pjesma je relativno kratka i lako razumljiva. Pisana je u četrnaestercima. Prethodila joj je pjesma Tiriel, koja je ostala u Blakeovom rukopisu. Nekoliko stihova iz Tiriel uvršteno je u Knjigu o Theli. Veći dio pjesme nije u rimi. Knjiga se sastoji od osam bakroreza nastalih iluminiranom štampom. Zna se za 16 primjeraka izvornog tiska nastalih između 1789. i 1793. godine. Tri primjerka na kojima je vodeni žig "1815." detaljnije su obojeni od ostalih.